techiaith/cofnodycynulliad_en-cy huggingface dataset:
English: Diolch yn fawr, Dai Lloyd. Your first point: of course, we have launched - the First Minister has launched - a major new campaign to promote Wales as an excellent place for doctors, including general practitioners and their families, to train, work and live. That clear commitment's in our programme for government. Your point is well made in terms of those who are already practising as well as the new opportunities to attract young doctors into general practice. Your second point: of course, we do have a statement on Historic Wales next week being made by the Cabinet Secretary.
Welsh: Diolch yn fawr, Dai Lloyd. Eich pwynt cyntaf: wrth gwrs, rydym wedi lansio - mae'r Prif Weinidog wedi lansio - ymgyrch fawr newydd i hyrwyddo Cymru fel lle ardderchog ar gyfer meddygon, gan gynnwys meddygon teulu a'u teuluoedd, i hyfforddi, gweithio a byw ynddo. Mae hynny'n ymrwymiad clir sydd yn ein rhaglen lywodraethu. Mae eich pwynt yn un da o ran y rhai sydd eisoes yn ymarfer yn ogystal â'r cyfleoedd newydd i ddenu meddygon ifanc i ymarfer cyffredinol. Eich ail bwynt: wrth gwrs, mae gennym ddatganiad ar Gymru Hanesyddol yr wythnos nesaf sy'n cael ei wneud gan Ysgrifennydd y Cabinet.
English: I'm grateful to Jenny Rathbone for bringing those points to our attention in the business statement today. Thank you for drawing our attention to the case, which I'm sure many of us have read about, of Bashir Naderi, and it's heartening to see the support in the community and that's expressed in the local media for Bashir Naderi and the support he's had from his foster mother and partner and the community in which he's lived for the last 10 years. So, obviously, although we have no influence in terms of our powers on immigration policy, it is important that we hear the points that you make today, Jenny Rathbone, and hope that his review will be successful in terms of his position. Your second point, of course, is a point that's been well aired across the UK, not just in Cardiff and here in Wales, in terms of the important role that foreign students play, not just in terms of our universities, but our research base and, indeed, many of the contributions they make in terms of cutting-edge research and then leading to jobs and prospects in this country.
Welsh: Rwy'n ddiolchgar i Jenny Rathbone am ddod â'r pwyntiau yna i'n sylw yn y datganiad busnes heddiw. Diolch i chi am dynnu ein sylw at yr achos, ac rwy'n siŵr bod llawer ohonom wedi darllen amdano, ynghylch Bashir Naderi, ac mae'n galonogol gweld y gefnogaeth yn y gymuned ac sy'n cael ei mynegi yn y cyfryngau lleol i Bashir Naderi a'r gefnogaeth y mae wedi'i chael gan ei fam faeth a'i phartner a'r gymuned y mae wedi byw ynddi am y 10 mlynedd diwethaf. Felly, yn amlwg, er nad oes gennym ddylanwad o ran ein pwerau ar y polisi ynghylch mewnfudo, mae'n bwysig ein bod yn clywed y pwyntiau a wnewch heddiw, Jenny Rathbone, ac rydym yn gobeithio y bydd ei adolygiad yn llwyddiannus o ran ei sefyllfa. Mae eich ail bwynt, wrth gwrs, yn bwynt sydd wedi ei wyntyllu'n fynych ar draws y DU, nid yng Nghaerdydd ac yma yng Nghymru yn unig, o ran y swyddogaeth bwysig y mae myfyrwyr o dramor yn ei chwarae, nid yn unig o ran ein prifysgolion, ond ein sylfaen ymchwil ac, yn wir, llawer o'r cyfraniadau a wnânt o ran ymchwil arloesol sydd wedyn yn arwain at swyddi a rhagolygon yn y wlad hon.
English: I just wanted to ask the leader of the house why we get embargoed statements, as are a matter of routine, which are not delivered until just before the start of Plenary sessions. I wondered what the reason was behind that. Thanks.
Welsh: Rwyf eisiau gofyn i arweinydd y tŷ pam yr ydym yn cael datganiadau dan embargo, fel mater o drefn, nad ydynt yn cael eu darparu tan ychydig cyn dechrau'r Cyfarfodydd Llawn. Roeddwn yn meddwl tybed beth oedd y rheswm y tu ôl i hynny. Diolch.
English: We do have a practice, which has worked for many years, where we supply the oral statements ahead of them being made. I think that's a courtesy that our business managers welcome. And if there is a delay, then obviously that's regrettable, and I would obviously want to hear of any such delay. But all oral statements are made available through the business managers, and I hope that this will continue in the way that it's been adopted.
Welsh: Mae gennym arfer, sydd wedi gweithio am flynyddoedd lawer, lle'r ydym yn darparu'r datganiadau llafar cyn iddynt gael eu gwneud. Rwy'n credu bod hwnnw yn gwrteisi y mae ein rheolwyr busnes yn ei groesawu. Ac os oes oedi, yna'n amlwg mae hynny'n destun gofid, a byddwn yn amlwg yn awyddus i glywed am unrhyw oedi o'r fath. Ond darperir yr holl ddatganiadau llafar drwy'r rheolwyr busnes, ac rwyf yn gobeithio y bydd hyn yn parhau yn y ffordd y mae wedi ei fabwysiadu.
English: On your first point, Nick Ramsay, thank you for welcoming the embargoed statement on the specialist critical care centre and I'm sure you'll be asking a question of the Cabinet Secretary in only a few minutes. Your second point - just a bit more about our small business rates relief. It will save small businesses in Wales from having to pay £100 million in tax, it will benefit a greater proportion of smaller businesses than England's equivalent scheme, and, in Wales, more than half of all eligible businesses will pay no rates compared to just a third in England - and that's because there is a higher proportion of small businesses in Wales. Of course, your third point is important, but only two weeks ago the Cabinet Secretary for finance announced our draft budget, which of course is now being scrutinised through committee, and there's a considerable allocation of capital for next year towards the metro in south Wales, which, of course will all contribute to the transport opportunities and connectivity linked to electrification. I'm sure that Monmouthshire is included in that.
Welsh: O ran eich pwynt cyntaf, Nick Ramsay, diolch i chi am groesawu'r datganiad dan embargo ar y ganolfan gofal critigol arbenigol ac rwy'n siwr y byddwch yn gofyn cwestiwn i Ysgrifennydd y Cabinet ymhen ychydig funudau. Eich ail bwynt - ychydig mwy am ein rhyddhad ardrethi i fusnesau bach. Bydd yn arbed busnesau bach yng Nghymru rhag gorfod talu £100 miliwn mewn treth, bydd o fudd i gyfran fwy o fusnesau llai na'r cynllun cyfatebol yn Lloegr, ac, yng Nghymru, ni fydd mwy na hanner yr holl fusnesau cymwys yn talu unrhyw ardrethi o'i gymharu â dim ond traean yn Lloegr - ac mae hynny oherwydd bod cyfran uwch o fusnesau bach yng Nghymru. Wrth gwrs, mae eich trydydd pwynt yn bwysig, ond dim ond bythefnos yn ôl, cyhoeddodd Ysgrifennydd y Cabinet dros gyllid ein cyllideb ddrafft, sydd bellach wrth gwrs yn destun craffu drwy'r pwyllgor, ac mae dyraniad sylweddol o gyfalaf ar gyfer y flwyddyn nesaf tuag at y metro yn y de a fydd, wrth gwrs, i gyd yn cyfrannu at y cyfleoedd trafnidiaeth a chysylltedd sy'n gysylltiedig â thrydaneiddio. Rwy'n siŵr bod Sir Fynwy wedi ei chynnwys yn hynny.
English: Diolch, Lywydd. I'd like to echo the sentiments made earlier about Bashir Naderi. I realise that the Assembly doesn't have responsibility for immigration, but we do have responsibility for communities. So, I'm therefore asking that the Government make a statement of support for Bashir, his family, his friends. Bashir came to Wales and lived in Ely very happily for years, integrated very well, went to Mary Immaculate Roman Catholic high school, and I really would like the Welsh Government to stand up for this person who is a Welshman. That should be recognised and we should make the Home Office listen and, I'd say, keep their hands off Bashir and let him stay. Diolch. Thank you.
Welsh: Diolch, Lywydd. Hoffwn adleisio'r teimladau a fynegwyd yn gynharach am Bashir Naderi. Rwyf yn sylweddoli nad oes gan y Cynulliad gyfrifoldeb dros fewnfudo, ond mae gennym gyfrifoldeb dros gymunedau. Felly, rwy'n gofyn i'r Llywodraeth wneud datganiad o gefnogaeth i Bashir, ei deulu, a'i ffrindiau. Daeth Bashir i Gymru a byw'n hapus iawn yn Nhrelái am flynyddoedd, gan integreiddio'n dda iawn, aeth i ysgol uwchradd Gatholig Mary Immaculate, a byddwn yn wir yn hoffi i Lywodraeth Cymru sefyll o blaid y person hwn sy'n Gymro. Dylai hynny gael ei gydnabod a dylem wneud i'r Swyddfa Gartref wrando a, byddwn i'n dweud, cadw eu dwylo oddi ar Bashir a gadael iddo aros. Diolch.
English: Thank you very much, Neil McEvoy. I think my response to Jenny Rathbone very clearly showed our support as a Welsh Government, but again, it's very heartening to see that we have Members in our Assembly who can make these points. Although, of course, we haven't got that responsibility for immigration, we have our responsibility to say what we think about the impact of immigration policy and how we can support people in the community who are affected by it.
Welsh: Diolch yn fawr iawn, Neil McEvoy. Rwyf yn credu bod fy ymateb i Jenny Rathbone wedi dangos yn glir iawn ein cefnogaeth fel Llywodraeth Cymru, ond unwaith eto, mae'n galonogol iawn gweld bod gennym Aelodau yn ein Cynulliad sy'n gallu gwneud y pwyntiau hyn. Er, wrth gwrs, nad oes gennym y cyfrifoldeb am fewnfudo, mae gennym gyfrifoldeb i leisio ein barn am effaith y polisi mewnfudo a sut y gallwn gefnogi pobl yn y gymuned sy'n cael eu heffeithio ganddo.
English: Thank you to the Minister. Now we move on to the next item on the agenda, the statement by the Cabinet Secretary for health on the parliamentary review into health and care services. I call on the Cabinet Secretary, Vaughan Gething.
Welsh: Diolch i'r Gweinidog. Rŷm ni nawr yn symud ymlaen i'r eitem nesaf ar yr agenda, sef y datganiad gan Ysgrifennydd y Cabinet dros iechyd ar adolygiad seneddol i wasanaethau iechyd a gofal. Rwy'n galw ar Ysgrifennydd y Cabinet, Vaughan Gething.
English: Thank you for those comments and questions, and, again, I should have noted both from Rhun and Angela, and now Caroline, the recognition about the role of a businessperson to add an additional perspective and international experience. And, of course, I'm very pleased to hear the welcome that Members have given to Dr Hussey agreeing to chair this review panel. On the stakeholder reference group, that's something I would wish to discuss again with party spokespeople to make sure that it is something that makes sense, and making sure that we have enough views to come in, about how we take advantage of that expertise within Wales's experience, and how different people see different demands being made upon the service. The Welsh NHS Confederation will have a particular view on a range of these challenges, and we'll find lots of people in the third sector having a range of views as well. We've also heard already from Rhun the importance of having a patient perspective, too. So, those are things that I think are eminently manageable and achievable, and I hope that we can come, as we have done previously, to a sensible agreement on how to make sure that they are a real part of the review and its work. We'll then see that influence in the recommendations that are provided at the end of the review panel's work.
Welsh: Diolch am y sylwadau a'r cwestiynau yna, ac, unwaith eto, dylwn fod wedi nodi'r gydnabyddiaeth gan Rhun ac Angela, ac yn awr Caroline, ynghylch swyddogaeth person busnes i ychwanegu safbwynt arall a phrofiad rhyngwladol. Ac, wrth gwrs, rwy'n falch iawn o glywed y croeso y mae'r Aelodau wedi ei roi i'r ffaith fod Dr Hussey wedi cytuno i gadeirio'r panel adolygu hwn. O ran y grŵp cyfeirio o randdeiliaid, mae hynny'n rhywbeth y byddwn yn dymuno ei drafod eto gyda llefarwyr y pleidiau i sicrhau ei fod yn rhywbeth sy'n gwneud synnwyr, a sicrhau bod gennym ddigon o safbwyntiau i'w cynnwys ynghylch sut yr ydym yn manteisio ar yr arbenigedd hwnnw ym mhrofiad Cymru, a sut mae gwahanol bobl yn gweld gwahanol alwadau ar y gwasanaeth. Bydd gan Gonffederasiwn GIG Cymru safbwynt penodol ar amryw o'r heriau hyn, a byddwn yn canfod fod gan lawer o bobl yn y trydydd sector amryw o safbwyntiau yn ogystal. Rydym hefyd wedi clywed eisoes gan Rhun am bwysigrwydd cael safbwynt y claf, hefyd. Felly, dyna'r pethau yr wyf yn credu eu bod yn amlwg yn hawdd eu trin ac y gellir eu cyflawni, ac rwyf yn gobeithio y gallwn ddod, fel yr ydym wedi ei wneud o'r blaen, i gytundeb synhwyrol ar sut i sicrhau eu bod yn rhan wirioneddol o'r adolygiad a'i waith. Yna byddwn yn gweld y dylanwad hwnnw yn yr argymhellion a fydd yn cael eu darparu ar ddiwedd gwaith y panel adolygu.
English: The next item is a statement by the Cabinet Secretary for health on the specialist and critical care centre, and I call on the Cabinet Secretary to make his statement - Vaughan Gething.
Welsh: Yr eitem nesaf yw'r datganiad gan Ysgrifennydd y Cabinet dros iechyd ar y ganolfan gofal arbenigol a chritigol, ac rwy'n galw ar yr Ysgrifennydd Cabinet i wneud ei ddatganiad - Vaughan Gething.
English: Thank you, Presiding Officer. Yesterday, I announced the full business case for the specialist and critical care centre, otherwise known as the SCCC, at Llanfrechfa Grange and the release of capital funding of approximately £350 million. The hospital is expected to open in 2022. This is good news for over 600,000 people served by Aneurin Bevan Local Health Board and, indeed, other populations in the surrounding area who will have services from this new hospital. It marks the next stage in the implementation of the Clinical Futures strategy. Members will recall, of course, the substantial investment made at Ysbyty Ystrad Fawr and Ysbyty Aneurin Bevan, which opened in 2010 and 2011 respectively.
Welsh: Diolch i chi, Lywydd. Ddoe, cyhoeddais yr achos busnes llawn ar gyfer y ganolfan gofal arbenigol a chritigol, a elwir hefyd y SCCC, yn Llanfrechfa Grange a rhyddhau'r cyllid cyfalaf o oddeutu £350 miliwn. Disgwylir i'r ysbyty agor yn 2022. Mae hyn yn newyddion da i'r 600,000 a mwy o bobl a wasanaethir gan Fwrdd Iechyd Lleol Aneurin Bevan ac, yn wir, pobl eraill yn yr ardal gyfagos a fydd yn cael gwasanaethau gan yr ysbyty newydd hwn. Mae'n nodi'r cam nesaf yn y broses o roi'r strategaeth Dyfodol Clinigol ar waith. Bydd yr Aelodau'n cofio, wrth gwrs, y buddsoddiad sylweddol a wnaed yn Ysbyty Ystrad Fawr ac Ysbyty Aneurin Bevan, a agorodd yn 2010 a 2011 yn y drefn honno.
English: I welcome the announcement, but I should add that to say it's been a long time coming would be something of an understatement. I'll get straight into a number of questions. A £350 million centre is worthless without the skilled staff necessary to work in it. I should ask: is the Cabinet Secretary sure that recruitment won't be a problem? I guess what answer I will be given, but a state-of-the-art facility such as this should be a real attraction for people to work in the NHS. How does the Cabinet Secretary plan to use the SCCC facility as a recruitment tool in itself? Secondly, how flexible is it intended for this building to be? I'm thinking here of future adaptations and what future adaptations the Government might have in mind. Thirdly, what intentions are there to use this project as a procurement boost for Welsh companies, including the use of Welsh steel in its construction? And finally, in transport terms, I'm concerned that here we have a major development built with the car in mind, rather than public transport and rather than, certainly, rail, as it is not on the rail network. What commitment can the Cabinet Secretary give on ensuring that sustainable transport is genuinely taken into consideration in planning future NHS infrastructure developments considering that, perhaps, the synchronisation between transport and health needs hasn't been achieved as well as perhaps it could in this particular case?
Welsh: Rwy'n croesawu'r cyhoeddiad, ond dylwn ychwanegu ein bod wedi aros yn hir iawn amdano a dweud y lleiaf. Af yn syth bin at yr amryw gwestiynau sydd gennyf. Mae canolfan £350 miliwn yn ddiwerth heb y staff medrus angenrheidiol i weithio ynddi. Dylwn i ofyn: a yw Ysgrifennydd y Cabinet yn siŵr na fydd recriwtio yn broblem? Rwy'n dyfalu pa ateb a roddir i mi, y dylai cyfleuster o'r radd flaenaf fel hwn fod yn atyniad gwirioneddol i bobl weithio yn y GIG. Sut mae Ysgrifennydd y Cabinet yn bwriadu defnyddio'r cyfleuster SCCC fel offeryn recriwtio ynddo'i hun? Yn ail, pa mor hyblyg y bwriedir i'r adeilad hwn fod? Rwy'n meddwl yma am addasiadau yn y dyfodol a pha addasiadau yn y dyfodol y gallai fod gan y Llywodraeth mewn golwg. Yn drydydd, beth yw'r bwriad o ran defnyddio'r prosiect hwn fel hwb caffael i gwmnïau o Gymru, gan gynnwys y defnydd o ddur Cymru wrth ei adeiladu? Ac yn olaf, o ran trafnidiaeth, rwy'n pryderu bod gennym ddatblygiad mawr yma a adeiladwyd gyda'r car mewn golwg, yn hytrach na thrafnidiaeth gyhoeddus ac yn hytrach na, yn sicr, rheilffyrdd, gan nad yw ar y rhwydwaith rheilffyrdd. Pa ymrwymiad all Ysgrifennydd y Cabinet ei roi ar sicrhau bod trafnidiaeth gynaliadwy yn cael ei hystyried o ddifrif wrth gynllunio datblygiadau seilwaith y GIG yn y dyfodol o ystyried, efallai, nad yw'r cydamseru rhwng anghenion trafnidiaeth ac iechyd wedi'i gyflawni cystal ag y gellid efallai yn yr achos penodol hwn?
English: Cabinet Secretary, I don't know whether it's your birthday today but you've certainly had a great deal of praise, both in the last debate and in this one. I am unashamedly - [Interruption.] I am unashamedly going to carry on in the same vein. I thank the Cabinet Secretary for his statement on the long-awaited construction of the SCCC at Llanfrechfa, and I'm sure that the news will be well-received by the peoples of south-east Wales and the regions thereabouts. I also congratulate him on such prompt action, at least on his part, particularly as this is so early in his tenure as Cabinet Secretary for health. I would also like to make note of the considerable input over some number of years by the AM for Torfaen, Lynne Neagle, which has helped secure this project. I know that it has been a project very close to her heart. Obviously, I'd like to mention Nick Ramsay's input into this project as well. As indicated in his statement, the Aneurin Bevan Local Health Board are now free to implement this project and proceed with the construction at the earliest possible convenience. It, of course, also frees up the board to produce a complete strategy for services across the whole of the board's region. I look forward to it transforming the entire healthcare experience throughout south-east Wales, but I would ask the Cabinet Secretary, as has been mentioned by Lynne Neagle earlier on, that you keep an eye on what's going on and make sure that the board does deliver on these promises. Thank you.
Welsh: Ysgrifennydd y Cabinet, nid wyf yn gwybod a yw'n ben-blwydd arnoch heddiw ond yn sicr rydych wedi cael llawer iawn o ganmoliaeth, yn y ddadl ddiwethaf ac yn yr un hon. Yr wyf i yn ddiedifar - [Torri ar draws.] Yr wyf i yn ddiedifar yn mynd i barhau yn yr un modd. Diolchaf i Ysgrifennydd y Cabinet am ei ddatganiad ar y gwaith o adeiladu'r SCCC hir-ddisgwyliedig yn Llanfrechfa, ac rwy'n siŵr y bydd y newyddion yn cael ei groesawu gan bobl y de-ddwyrain a'r rhanbarthau cyfagos. Rwyf hefyd yn ei longyfarch ar weithredu mor brydlon, o leiaf ar ei ran ef, yn enwedig gan fod hyn mor gynnar yn ei gyfnod fel Ysgrifennydd y Cabinet dros iechyd. Hoffwn hefyd nodi mewnbwn sylweddol dros nifer o flynyddoedd gan yr AC ar gyfer Torfaen, Lynne Neagle, sydd wedi helpu i sicrhau'r prosiect hwn. Gwn fod y prosiect hwn yn agos iawn at ei chalon. Yn amlwg, hoffwn sôn am fewnbwn Nick Ramsay i'r prosiect hwn yn ogystal. Fel y nododd yn ei ddatganiad, mae Bwrdd Iechyd Lleol Aneurin Bevan yn awr yn rhydd i weithredu'r prosiect hwn a bwrw ymlaen â'r gwaith adeiladu cyn gynted ag y bydd yn gyfleus iddynt. Mae hefyd, wrth gwrs, yn rhyddhau'r bwrdd i lunio strategaeth gyflawn ar gyfer gwasanaethau ar draws rhanbarth cyfan y bwrdd. Rwy'n edrych ymlaen at ei weld yn trawsnewid y profiad gofal iechyd cyfan ledled y de-ddwyrain, ond byddwn yn gofyn i Ysgrifennydd y Cabinet, fel y crybwyllwyd gan Lynne Neagle yn gynharach, eich bod yn cadw llygad ar yr hyn sy'n mynd ymlaen a gwneud yn siŵr bod y bwrdd yn cyflawni'r addewidion hyn. Diolch.
English: Thank you for the comments. I can confirm that it isn't my birthday - not yet, and I do have to wait some significant period of time for that to happen again. In terms of where we are, Members make a series of points about the time and where we are now, but, on the opportunity that this decision represents, the health board has always said that they want a decision made that would unlock their ability to go on to do the next stage of developing the whole healthcare plan: health and care systems working together. Actually, as I said earlier, I think Aneurin Bevan have a good story to tell on their development of primary and community care. They make more moves of services out of hospital and into communities than other parts of Wales have achieved in some parts, in particular in eye care, and this should actually help to see that transfer moved on at that pace. So, I'm still optimistic about the future for all the challenges that we have, but there has got to be, as I said in my statement, a real commitment to delivering at pace the service reform and transformation that is necessary to accompany this decision.
Welsh: Diolch am y sylwadau. Gallaf gadarnhau nad yw'n ben-blwydd arnaf - dim eto, ac mae'n rhaid i mi aros am beth amser er mwyn i hynny ddigwydd eto. O ran y sefyllfa yr ydym ynddi, mae'r Aelodau'n gwneud cyfres o bwyntiau ynghylch yr amser a lle'r ydym yn awr, ond, ar y cyfle y mae'r penderfyniad hwn yn ei gynrychioli, mae'r bwrdd iechyd wedi dweud erioed eu bod nhw am i benderfyniad gael ei wneud a fyddai'n datgloi eu gallu i fynd ymlaen i wneud y cam nesaf o ddatblygu'r cynllun gofal iechyd cyfan: systemau iechyd a gofal yn gweithio gyda'i gilydd. A dweud y gwir, fel y dywedais yn gynharach, rwy'n meddwl bod gan Aneurin Bevan stori dda i'w hadrodd ar eu datblygiad gofal sylfaenol a chymunedol. Maent yn gwneud mwy o symud gwasanaethau allan o'r ysbyty ac i mewn i gymunedau nag y mae rhannau eraill o Gymru wedi'i gyflawni mewn rhai meysydd, yn enwedig ym maes gofal llygaid, a dylai hyn mewn gwirionedd helpu i weld y trosglwyddo hwnnw'n cael ei symud ymlaen ar y cyflymder hwnnw. Felly, rwy'n dal i fod yn obeithiol am y dyfodol ar gyfer yr holl heriau sydd gennym, ond bydd yn rhaid cael, fel y dywedais yn fy natganiad, ymrwymiad gwirioneddol i gyflawni ar gyflymder y diwygio gwasanaethau a'r trawsnewid sy'n angenrheidiol i gyd-fynd â'r penderfyniad hwn.